ai4bharat/Pralekha huggingface dataset:
பாதுகாப்பு அமைச்சகம்
இருசக்கர அவசர சிகிச்சை ஊர்தி ‘ரக்ஷிதா’
தில்லியில் இருக்கும் பாதுகாப்பு ஆராய்ச்சி மேம்பாட்டு அமைப்பின்  ஆய்வகமான அணு மருத்துவம் மற்றும் தொடர்புடைய அறிவியலுக்கான நிறுவனம், இருசக்கர அவசர சிகிச்சை ஊர்தியான ‘ரக்ஷிதாவை’ மத்திய ரிசர்வ் காவல் படைக்கு புது தில்லியில் உள்ள சிஆர்பிஎஃப் தலைமையகத்தில் இன்று நடந்த நிகழ்ச்சியொன்றில் வழங்கியது.
தலைசிறந்த விஞ்ஞானியும், டிஆர்டிஓ தலைமை இயக்குநருமான டாக்டர் ஏ கே சிங், ரக்ஷிதாவின் மாதிரியை மத்திய ரிசர்வ் காவல் படை தலைமை இயக்குநர் டாக்டர் ஏ பி மகேஷ்வரியிடம் வழங்கினார். இதையடுத்து 21 இருசக்கர அவசர சிகிச்சை வாகனங்கள் தொடங்கி வைக்கப்பட்டன.
இந்திய பாதுகாப்பு படைகளும், அவசரகால மருத்துவ சேவை வழங்குபவர்களும் எதிர்கொள்ளும் சிக்கல்களைக் களைவதற்கு இந்த ஊர்திகள் உதவும். குறைந்த அளவு பிரச்சினை உள்ள பகுதிகளில் இருந்து காயம்பட்டவர்களை மீட்பதற்கும், உயிர்காக்கும் உதவியை வழங்குவதற்கும் இவை வழிவகுக்கும். நெரிசலான தெருக்களையும், தொலைதூர இடங்களையும் இவற்றின் மூலம் சென்றடைவது எளிதாக இருக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1689731
மனித வள மேம்பாட்டு அமைச்சகம்
புலம்பெயர் குழந்தைகளை அடையாளம் கண்டு அவர்களின் கல்வியை தொடர்வதற்கான வழிகாட்டுதல்களை வழங்கியுள்ளது மத்திய கல்வி அமைச்சகம்
கொவிட் 19 தொற்றால், பள்ளிகளை விட்டு வெளியேறிய குழந்தைகளுக்கு ஏற்பட்ட பாதிப்பை குறைக்கும் வகையில், மாநில அரசுகள்/யூனியன் பிரதேசங்கள் முறையான திட்டம் வகுக்க வேண்டியது அவசியம் என உணரப்பட்டது. இதற்காக மத்திய கல்வி அமைச்சகம், பள்ளி படிப்பை கைவிட்ட குழந்தைகளை அடையாளம் கண்டு, அவர்களை பள்ளியில் சேர்த்து, படிப்பை தொடர வைக்கவும், பள்ளிகள் மூடியிருக்கும் போதும், திறந்த பின்பும் மாநிலங்கள்/யூனியன் பிரதேசங்கள் எடுக்க வேண்டிய வழிகாட்டுதல்களை தயாரித்து வழங்கியுள்ளது.
இந்த வழிகாட்டுதல்களின் முக்கிய அம்சங்கள்:
1. பள்ளி படிப்பை கைவிட்ட குழந்தைகள் மற்றும் சிறப்பு கவனம் செலுத்தப்பட வேண்டிய குழந்தைகள்.தன்னார்வலர்கள், ஆசிரியர்கள் மூலம் அடையாளம் காணப்பட்ட பள்ளி படிப்பை கைவிட்ட குழந்தைகளுக்கு பயிற்சியை தொடர்வது.சிறப்பு கவனம் செலுத்தப்பட வேண்டிய குழந்தைகளுக்கு தன்னார்வலர்கள்/ சிறப்பு ஆசிரியர்கள் மூலம் வீட்டு கல்வியை தொடர்வது.
2. பள்ளி படிப்பை கைவிட்ட குழந்தைகளை அடையாளம் காணுதல்மாநிலங்கள் /யூனியன் பிரதேசங்கள் வீடு வீடாக கணக்கெடுத்து 6 முதல் 18 வயதுடையை பள்ளி படிப்பை கைவிட்ட குழந்தைகளை அடையாளம் கண்டு, அவர்களை பள்ளியில் சேர்க்கும் செயல் திட்டத்தை தயாரிக்க வேண்டும்.
3. பள்ளியில் சேர்ப்பது தொடர்பாக விழிப்புணர்வை ஏற்படுத்துதல்கல்வி ஆண்டு தொடக்கத்தில், பள்ளிக்கு செல்வோம், பள்ளிக்கு செல்லும் விழா போன்ற நிகழ்ச்சிகள் மூலம் பள்ளிகளில் சேர்க்கும் நடவடிக்கையை தொடங்கலாம்.குழந்தைகளை பள்ளியில் சேர்ப்பது தொடர்பாக பெற்றோர்கள் மற்றும் சமூகத்தினர் இடையே விழிப்புணர்வு ஏற்படுத்த வேண்டும்.
4. பள்ளி மூடியிருக்கும் போது மாணவர்களுக்கு அளிக்க வேண்டிய உதவிகள்பள்ளி படிப்பை கைவிட்ட குழந்தைகளின் வீட்டுக்கு சென்று ஆலோசனை வழங்க வேண்டும்.மனோ தர்பன் இணையதளம் மற்றும் உதவி எண்கள் மூலம் ஆலோசனைகள் வழங்க வேண்டும்.வீட்டில் இருந்தபடி கல்வி கற்பதற்கான பொருட்களை வழங்க வேண்டும்.நடமாடும் பள்ளிக் கூடங்களுக்கான சாத்தியங்களை ஆராய வேண்டும்.டி.வி/ரேடியோ மற்றும் டிஜிட்டல் வழியில் குழந்தைகள் கல்வி கற்பதற்கான வசதிகளை அதிகரிக்க வேண்டும்.
5. பள்ளி திறக்கும்போது மாணவர்களுக்கு அளிக்க வேண்டிய உதவிபள்ளிக்கு செல்லும் வகையில் மாணவர்களை தயார்படுத்துவதற்கான ஏற்பாடுகள் மற்றும் திட்டங்களை செய்ய வேண்டும். அப்போதுதான் பள்ளி சூழலுக்கு அவர்கள் மாறி படிப்பை தொடரமுடியும்.பள்ளிப் படிப்பை கைவிடுவதை தவிர்க்க, தோல்வி விதிமுறைகளை இந்தாண்டு தளர்த்த வேண்டும்.கல்வி இழப்பை குறைக்கும் வகையில், தீர்வு திட்டங்களை மிகப் பெரிய அளவில் மேற்கொள்ள வேண்டும்.
6. ஆசிரியர் திறன் மேம்பாடுஆன்லைன் மூலமான நிஸ்தா பயிற்சி மாதிரிகளை நன்கு பயன்படுத்த வேண்டும். கொவிட் தடுப்பு நடவடிக்கைகளுக்கான பயிற்சிகளை திக்ஷா இணையதளத்தில் விரைவில் தொடங்க வேண்டும்.கல்வி கற்பதில், மாணவர்களை மகிழ்ச்சியுடன் ஈடுபடுத்த, தேசிய கல்வி ஆராய்ச்சி மற்றும் பயிற்சி +கவுன்சில் தயாரித்த மாற்று கல்வி அட்டவணையை பின்பற்ற வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1687442
-----
(Visitor Counter : 213
நிதி அமைச்சகம்
ஜிஎஸ்டி இழப்பீடு பற்றாக்குறையைப் போக்க மாநிலங்களுக்கு 11வது தவணைத் தொகை ரூ.6 ஆயிரம் கோடி கடனாக பெற்று வழங்கியது மத்திய அரசு
சரக்கு மற்றும் சேவை வரி அமலாக்கத்தால் மாநிலங்களுக்கு ஏற்பட்ட இழப்பீடு பற்றாக்குறையை நிவர்த்தி செய்ய, 11வது வாரத் தவணையாக ரூ.6,000 கோடியை மாநிலங்களுக்கு மத்திய நிதித்துறை அமைச்சகம் வழங்கியுள்ளது. இவற்றில் ரூ.5,516.60 கோடி ஜிஎஸ்டி கவுன்சில் உறுப்பினராக உள்ள 23 மாநிலங்களுக்கு வழங்கப்பட்டுள்ளது. ரூ.483.40 கோடி சட்டப்பேரவையுடன் கூடிய 3 யூனியன் பிரதேசங்களுக்கு வழங்கப்பட்டுள்ளன . மீதமுள்ள 5 மாநிலங்களான அருணாச்சலப் பிரதேசம், மணிப்பூர், மிசோரம், நாகலாந்து, சிக்கிம் ஆகியவற்றுக்கு ஜிஎஸ்டி அமலாக்கத்தால் வருவாய் பற்றாக்குறை ஏற்படவில்லை.
தற்போது, 60 சதவீத ஜிஎஸ்டி இழப்பீடு பற்றாக்குறை, மாநிலங்களுக்கும், யூனியன் பிரதேசங்களுக்கும் வழங்கப்பட்டுள்ளது. இந்தத் தொகையில் ரூ.60,066.36 கோடி மாநிலங்களுக்கும், ரூ.5,933.64 கோடி 3 யூனியன் பிரதேசங்களுக்கும் வழங்கப்பட்டுள்ளது. 11வது தவணைத் தொகையும் இந்த வாரத்தில் வழங்கப்பட்டுள்ளது. இந்த தொகை 5.1057 சதவீத வட்டி வீதத்தில் கடனாக பெறப்பட்டுள்ளது. இது வரை ரூ.66,000 கோடியை, சராசரி வட்டி வீதம் ரூ.4.7271 சதவீதத்தில் மத்திய அரசு கடனாகப் பெற்று வழங்கியுள்ளது.
தமிழகம், ஜனவரி 11ம் தேதி வரை, மாநில மொத்த உற்பத்தியில் 0.50 சதவீதம் அளவுக்கு அதாவது ரூ.9,627 கோடி கூடுதலாக கடன் பெறவும், சிறப்பு ஏற்பாட்டின் மூலம் ரூ.4210.58 கோடி திரட்டவும் அனுமதி அளிக்கப்பட்டுள்ளது. புதுச்சேரி ரூ.444.34 கோடி கடன் கூடுதலாகப் பெற அனுமதி வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1687654
----
(Visitor Counter : 161
பெண்கள் மற்றும் குழந்தை நலன் அமைச்சகம்
விடுதலையின் அம்ருத் மஹோத்ஸவத்தை முன்னிட்டு 4 கருப்பொருள்களில் ஊட்டச்சத்து மாத நிகழ்ச்சிகள்
போஷன் அபியான் என்பது, உள்ளாட்சி அமைப்புகள், மாநில/ யூனியன் பிரதேச அரசுகளின் துறைகள், சமூக அமைப்புகள் மற்றும் அரசு மற்றும் தனியார் துறையினரை உள்ளடக்கிய மக்கள் இயக்கமாகும். இந்தத் திட்டத்தில் மக்களின் பங்களிப்பை அதிகரிப்பதற்காக ஒவ்வொரு வருடமும் செப்டம்பர் மாதம் ஊட்டச்சத்து  மாதமாக நாடு முழுவதும் கொண்டாடப்படுகிறது.
இந்த வருடம் விடுதலையின் அம்ருத் மஹோத்ஸவம் கொண்டாடப்படுவதை முன்னிட்டு விரைவான மற்றும் அதிக எண்ணிக்கையிலான மக்களைச் சென்றடையும் நோக்கத்தோடு, ஒட்டுமொத்த ஊட்டச்சத்தை மேம்படுத்துவதை நோக்கிய அணுகுமுறையாக செப்டம்பர் மாதம் முழுவதும் ஒவ்வொரு வாரமும் ஒவ்வொரு கருப்பொருளில் நிகழ்ச்சிகளை நடத்த திட்டமிடப்பட்டுள்ளது. மாநிலங்கள் மற்றும் யூனியன் பிரதேசங்களுடன் இணைந்து பல்வேறு நிகழ்ச்சிகளை நடத்த மத்திய மகளிர் மற்றும் குழந்தைகள் மேம்பாட்டு அமைச்சகம் திட்டமிட்டுள்ளது.
இதன்படி செப்டம்பர் முதல் வாரத்தில்  மரம் நடுதல் நிகழ்ச்சிகள் நடைபெறும். இரண்டாவது வாரத்தில்  ஊட்டச்சத்திற்கு யோகா மற்றும் ஆயுஷ் என்ற கருப்பொருளில் நிகழ்ச்சிகளை நடத்த திட்டமிடப்பட்டுள்ளது. செப்டம்பர் மாதத்தின் மூன்றாவது வாரத்தில்  அதிக பொறுப்புள்ள மாவட்டங்களின் அங்கன்வாடி பணியாளர்களுக்கு ‘மண்டல ஊட்டச்சத்து கிட்கள்' வழங்கப்படும். நான்காவது மற்றும் இறுதி வாரத்தில்  தீவிர ஊட்டச்சத்து குறைபாடுள்ள குழந்தைகள் கண்டறியப்பட்டு, அவர்களுக்கு ஊட்டச்சத்துமிக்க உணவுகள் வழங்கப்படும்.
ஊட்டச்சத்தின் முக்கியத்துவம் குறித்து அனைத்து வயது பெண்களிடையே விழிப்புணர்வை ஏற்படுத்துவதே இந்தத் திட்டத்தின் முக்கிய நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750104
நிதி அமைச்சகம்
முற்றிலும் சுற்றுலாத் தொகுப்பாக 50 இடங்கள் மேம்படுத்தப்படும்
நாட்டில் குறைந்தது 50 இடங்கள் தேர்ந்தெடுக்கப்பட்டு முற்றிலும் சுற்றுலாத் தொகுப்பாக மேம்படுத்தப்படும் என்று மத்திய பட்ஜெட் 2023-24-ஐ நாடாளுமன்றத்தில் இன்று சமர்ப்பித்த மத்திய நிதியமைச்சர் திருமதி. நிர்மலா சீதாராமன் அறிவித்தார்.
சுற்றுலா அனுபவத்தை மேம்படுத்த சுற்றுலா பயணிகளின் பாதுகாப்பு, உணவு, சுற்றுலா வழிகாட்டி, போக்குவரத்து தொடர்பாக சுற்றுலாத் தலங்களின் விவரங்களை தெரிவிக்க, செயலியை தொடங்குமாறு நிதியமைச்சர் பரிந்துரைத்தார்.
எல்லைப்புற கிராமங்களின் சுற்றுலாவை மேம்படுத்த, சுற்றுலா உட்கட்டமைப்பு மற்றும் வசதிகள் உத்வேக கிராமத்திட்டத்தின் கீழ், செய்து தரப்படும் என்று நிதியமைச்சர் தெரிவித்தார்.
மாநில தலைநகரங்களில் ஒருங்கிணைந்த பெரு வணிக வளாகங்கள் அமைக்கப்படும். இதன்மூலம், மாநிலங்களின் ஒரு மாவட்டம், ஒரு பொருள் தயாரிப்பு, புவிசார் குறியீடு பெற்ற பொருட்கள், இதர கைவினைப்பொருட்கள் ஆகியவற்றை ஊக்குவிக்க முடியும் என்று கூறினார்.
----------
(IR/RS/RR
(
பிரதமர் அலுவலகம்
மனதின் குரல் நிகழ்ச்சிக்கு யோசனைகளையும் கருத்துகளையும் பிரதமர் கோரியுள்ளார்
2022, நவம்பர் 27 ஞாயிற்றுக்கிழமையன்று காலை 11 மணிக்கு ஒலிபரப்பாக உள்ள மனதின் குரல் நிகழ்ச்சிக்கு பொதுமக்கள் தங்களது யோசனைகளையும், கருத்துகளையும் தெரிவிக்குமாறு பிரதமர் திரு நரேந்திர மோடி கேட்டுக் கொண்டுள்ளார். மைகவ்  அல்லது நமோ செயலியில் கருத்துக்களை பகிரலாம், அல்லது 1800-11-7800 என்ற எண்ணிலும் பொதுமக்கள் தங்கள் செய்தியைப் பதிவு செய்யலாம்.
மைகவ் அழைப்பை பகிர்ந்து பிரதமர் ட்வீட் செய்துள்ளதாவது:
“இந்த மாதம் 27-ஆம் தேதி ஒளிபரப்பாக உள்ள மனதின் குரல் #MannKiBaat நிகழ்ச்சிக்கான உங்களது ஆழ்ந்த யோசனைகள் மற்றும் கருத்துக்களைப் பெற நான் ஆவலோடு இருக்கிறேன். மைகவ் அல்லது நமோ செயலியில் அவற்றைப் பகிர்ந்து கொள்ளுங்கள் அல்லது 1800-11-7800 என்ற எண்ணைத் தொடர்பு கொண்டு உங்கள் செய்தியைப் பதிவு செய்யுங்கள்.”
நுகர்வோர் நலன், உணவு மற்றும் பொது விநியோகம் அமைச்சகம்
நலவாழ்வு நிறுவனங்களுக்கும், தாழ்த்தப்பட்டோர் / பழங்குடியினர் / பிற்படுத்தப்பட்டோர் விடுதிகளுக்கும் போதுமான ஊட்டச்சத்துத் தரத்தை உத்தரவாதம் செய்ய மானியவிலையில் உணவுதானியம் ஒதுக்கீடு செய்யப்படுகிறது : திரு. ராம் விலாஸ் பாஸ்வான்
நலவாழ்வுக்கும் சமுதாயத்தின் நலிந்த பிரிவினரின் மேம்பாட்டுக்கும் என நல்வாழ்வு நிறுவனங்களுக்கும் தாழ்த்தப்பட்டோர் / பழங்குடியினர் / பிற்படுத்தப்பட்டோர் விடுதிகளுக்கும் போதுமான ஊட்டச்சத்துத் தரத்தை உத்தரவாதம் செய்ய மானியவிலையில் உணவுதானியம் ஒதுக்கீடு செய்யப்படுகிறது என்று மத்திய நுகர்வோர் நலன், உணவு & பொதுவினியோகத் துறை அமைச்சர் திரு. ராம் விலாஸ் பஸ்வான் உறுதிபடுத்தியுள்ளார். இன்று  புது தில்லியில் நலவாழ்வு நிறுவனங்கள் மற்றும் விடுதிகளின் திட்டங்கள் நடைமுறைப்படுத்தப்படுவது குறித்து விவாதிப்பதற்காக நடைபெற்ற மாநிலங்கள் / யூனியன் பிரதேசங்களின் உணவுச் செயலாளர்கள் கூட்டத்திற்குத் திரு. பாஸ்வான் தலைமை தாங்கினார்.
பொதுவினியோக முறை அல்லது வேறெந்த நலத்திட்டங்களின் கீழும் வராத, இரவலர் விடுதிகள், மகளிர் காப்பகங்கள் மற்றும் அதைப் போன்று மாநில அரசுகளாலும் / யூனியன் பிரதேச நிர்வாகங்களாலும் ஆதரவளிக்கப்படாத நல நிறுவனங்கள் மற்றும் தாழ்த்தப்பட்டோர் / பழங்குடியினர் / பிற்படுத்தப்பட்டோர் விடுதிகளின் தேவையைச் சமாளிக்கும் வகையில் போதுமான ஊட்டச்சத்துத் தரத்தை உத்தரவாதம் செய்ய மானியவிலையில் உணவுதானியத்தைக் கூடுதலாக ஒதுக்கீடு செய்யும் வகையில் மத்திய அரசு அதன் திட்டத்தைச் சீரமைப்பு செய்துள்ளது.
இந்தத் திட்ட வழிகாட்டுதல்களின்படி, குறைந்தபட்சம் 2 / 3 பங்கு தாழ்த்தப்பட்டோர் / பழங்குடியினர் / பிற்படுத்தப்பட்டோர் விடுதி உறைவிட மாணவர்கள் மற்றும் பிற பிரிவு மாணவர்களையும் கொண்ட விடுதிகள் உணவு தானிய மானியத்தைப் பெறத் தகுதி பெற்றவை ஆகும். இந்தத் திட்டத்தின் கீழான உணவு தானியத்தின் மத்திய வெளியீட்டு விலையானது வறுமைக் கோட்டிற்குக் கீழான விலையில் நிர்ணயிக்கப்படுகிறது எனத் திரு. பாஸ்வான் தெரிவித்தார்.
அரிசி அல்லது கோதுமை ஆகியவற்றை வினியோகிக்கும் அளவு  அப்பகுதி மக்களின் ஊட்டச்சத்துத் தேவையின் பிரகாரம் அதிகப்பட்சம் மாதம் ஒன்றுக்கு தலா 15 கிலோ ஆகும்.
இந்தத் திட்டத்தின் விவரங்கள் துறையின் வலைத்தளத்தில்  காணக் கிடைக்கிறது.
(Visitor Counter : 99
குடியரசுத் தலைவர் செயலகம்
குடியரசுத் தலைவர் மாளிகையின் செய்திக் குறிப்பு
குடியரசுத் தலைவர் திரு நரேந்திர தாமோதரதாஸ் மோடியை பிரதமராக நியமித்தார். பின், பிரதமரின் ஆலோசனையின்படி கீழ்கண்ட நபர்களை குடியரசுத் தலைவர் மத்திய அமைச்சர்களாக நியமித்தார்.
கேபினெட் அமைச்சர்கள்:
1. திரு. ராஜ்நாத் சிங்
2. திரு. அமித் ஷா
3. திரு. நிதின் கட்கரி
4. திரு. டி வி சதானந்த கவுடா
5. திருமதி நிர்மலா சீதாராமன்
6. திரு. ராம்விலாஸ் பாஸ்வான்
7. திரு. நரேந்திர சிங் தோமர்
8. திரு. ரவிசங்கர் பிரசாத்
9. திருமதி. ஹர்சிம்ரத் கவுர் பாதல்
10. திரு. தாவர்சந்த் கெலாட்
11. திரு. சுப்பிரமணியம் ஜெயசங்கர்
12. திரு. ரமேஷ் போக்ரியால் நிஷங்க்
13. திரு. அர்ஜூன் முண்டா
14. திருமதி ஸ்மிருதி சுபின் இரானி
15. டாக்டர் ஹர்ஷ் வர்தன்
16. திரு. பிரகாஷ் ஜவ்டேகர்
17. திரு. பியூஷ் கோயல்
18. திரு. தர்மேந்திர பிரதான்
19. திரு. முக்தார் அப்பாஸ் நக்வி
20. திரு. பிரகலாத் வெங்கடேஷ் ஜோஷி
21. டாக்டர் மகேந்திரநாத் பாண்டே
22. டாக்டர் அர்விந்த கன்பத் சாவந்த்
23. திரு. கிரிராஜ் சிங்
24. திரு. கஜேந்திர சிங் ஷெகாவத்
இணையமைச்சர்கள்: 
1 திரு. சந்தோஷ் குமார் கங்வார்
2 ராவ் இந்தர்ஜித் சிங்
3 திரு. ஸ்ரீபத் யசோ நாயக்
4 டாக்டர் ஜிதேந்திர சிங்
5 திரு. கிரண் ரிஜிஜூ
6 திரு. பிரகலாத் சிங் படேல்
7 திரு. ராஜ்குமார் சிங்
8 திரு. ஹர்தீப் சிங் பூரி
9 திரு. மன்சுக் எல். மாண்டவியா
இணையமைச்சர்கள்:
1. திரு. ஃபகன்சிங் குலஸ்தே
2. திரு. அஸ்வினி குமார் சௌபே
3. திரு. அர்ஜூன் ராம் மேக்வால்
4. ஜெனரல்  வி கே சிங்
5. திரு. கிஷன் பால் புஜல்
6. திரு. தான்வே ராவ்சாஹேப் தாதாராவ்
7. திரு. ஜி. கிஷன் ரெட்டி
8. திரு. பர்ஷோத்தம் ரூபாலா
9. திரு. ராம்தாஸ் அத்வாலே
10. சாத்வி நிரஞ்சன் ஜோதி
11. திரு. பாபுல் சுக்ரியோ
12. டாக்டர் சஞ்ஜீவ் குமார் பால்யான்
13. திரு. தோத்ரே சஞ்சய் சாம்ராவ்
14. திரு அனுராக் சிங் தாகூர்
15. திரு அங்கடி சுரேஷ் சந்னாபசாபா
16. திரு நித்யானந்த் ராய்
17. திரு. ரத்தன் லால் கடாரியா
18. திரு. வி. முரளிதரன்
19. திருமதி ரேணுகா சிங் செரூதா
20. திரு. சோம் பிரகாஷ்
21. திரு. ராமேஷ்வர் தேலி
22. திரு. பிரதாப் சந்திர சாரங்கி
23. திரு. கைலாஷ் சௌத்ரி
24. திருமதி தேபஸ்ரீ சௌத்ரி
புதுதில்லி குடியரசுத் தலைவர் மாளிகையில் இன்று  நடைபெற்ற பதவியேற்பு விழாவில் குடியரசுத் தலைவர் மேல்கண்ட அமைச்சர்களுக்கு பதவிப்பிரமாணமும், ரகசிய காப்பு பிரமாணமும் செய்துவைத்தார்.
(Visitor Counter : 162
தொலைதொடர்பு மற்றும் தகவல் தொழில்நுட்ப அமைச்சகம்
செல்போன் கோபுரங்கள்
நாட்டின் தொலைதூரப் பகுதிகள் மற்றும் கிராமப்புறங்களில் தொலைத் தொடர்பு சேவைகளை மக்களுக்கு வழங்கும் வகையில் செல்போன் கோபுரங்களை அமைப்பதற்கான பல்வேறு திட்டங்களை மத்திய அரசு செயல்படுத்தி வருகிறது. இதற்கான சேவை நிதியம் ஒன்றையும் அரசு அமைத்துள்ளது.
செல்போன் கோபுரங்களை தொலைத் தொடர்பு சேவை வழங்கும் நிறுவனங்கள், உள்கட்டமைப்பு வழங்கும் நிறுவனங்கள் ஆகியவை அமைக்கின்றன. செல்போன் சேவைகளை மேம்படுத்தும் வகையில் இந்த கோபுரங்கள் அமைக்கப்படுகின்றன.
செல்போன் கோபுரங்களை அமைப்பதற்கு உலக சுகாதார அமைப்பு, கதிர்வீச்சு பாதுகாப்புக்கான சர்வதேச ஆணையம் உள்ளிட்ட அமைப்புகள் பரிந்துரைத்துள்ள சிறந்த நடைமுறைகளையும் தரக்கட்டுப்பாடுகளையும் தொலைத்தொடர்புத் துறை பின்பற்றி வருகிறது. இதனையொட்டி விதிமுறைகளை அரசு அறிவித்துள்ளது.
மாநில அரசுகளின் அனுமதிக்கு இணங்க செல்போன் கோபுரங்களை சேவை வழங்கும் நிறுவனங்கள் அமைத்துக் கொள்ளலாம். இந்த விதிமுறைகள் மக்கள் அதிகம் வசிக்கும் இடங்களுக்கும் பொருந்தும்.
மக்களவையில் தொலைத் தொடர்புத் துறை இணையமைச்சர் திரு தேவுசிங் சவுகான் எழுத்துமூலம் அளித்த பதிலில் இதனை தெரிவித்துள்ளார்.
மேலும் விவரங்களுக்கு, இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1814033
சுகாதாரம் மற்றும் குடும்ப நலத்துறை அமைச்சகம்
மக்கள் தொகைக் கட்டுப்பாட்டுக்கு எடுக்கப்பட்ட நடவடிக்கைகள்
தேசிய மக்கள்தொகைக் கொள்கை -2000 மற்றும் தேசிய சுகாதாரக் கொள்கை -2017 ஆகியவற்றின் கோட்பாடுகளின்படி, தேசிய குடும்பக் கட்டுப்பாட்டுத் திட்டத்திற்கு அரசு முன்னுரிமை அளிக்கிறது.
அரசு எடுத்த நடவடிக்கைகள்:
- விரிவாக்கப்பட்ட கருத்தடை விருப்பத்தேர்வுகள்: ஒருங்கிணைந்த வாய்வழி கருத்தடை மாத்திரைகள், அவசரகால கருத்தடை மாத்திரைகள், கருப்பை கருத்தடை சாதனம்  மற்றும் கருத்தடை ஆகியவற்றை உள்ளடக்கிய தற்போதைய கருத்தடை முறைகள் மற்றும் புதிய கருத்தடை நடைமுறைகளான ஊசி மூலமான நடைமுறைகளும் ஊக்குவிக்கப்படுகிறது.
- கருத்தடை சாதனங்கள் மற்றும் குடும்பக் கட்டுப்பாடு சேவைகளை பெறுவதற்கான வாய்ப்புகளை கணிசமாக அதிகரிக்க மிஷன் பரிவார் விகாஸ் திட்டம் பதின்மூன்று மாநிலங்களில் செயல்படுத்தப்படுகிறது.
- கருத்தடை செய்துகொள்வதற்கான இழப்பீட்டுத் திட்டத்தின் கீழ், பயனாளிகளுக்கு ஊதிய இழப்பு வழங்கப்படுகிறது.
- பிரசவத்திற்குப் பிந்தைய கருத்தடை சாதனம் , கருக்கலைப்பிற்குப் பிந்தைய கருப்பை கருத்தடை சாதனம்  மற்றும் பிரசவத்திற்குப் பிந்தைய கருத்தடை  ஆகிய நடைமுறைகளும் செயல்படுத்தப்படுகிறது.
- அனைத்து மாநிலங்கள் மற்றும் யூனியன் பிரதேசங்களில் குடும்பக் கட்டுப்பாடு மற்றும் சேவை வழங்கல் குறித்த விழிப்புணர்வை அதிகரிக்க ஒவ்வொரு ஆண்டும் 'உலக மக்கள் தொகை தினம் மற்றும் வாஸெக்டோமி இருவார நிகழ்ச்சிகள் கடைப்பிடிக்கப்படுகிறது.
- வீட்டுக்கே கருத்தடை சாதனங்கள் வழங்கும் திட்டத்தின் கீழ், ஆஷா பணியாளர்கள் பயனாளிகளின் வீடுகளுக்கே சென்று கருத்தடை சாதனங்களை வழங்குகின்றனர்.
- அனைத்து நிலை சுகாதார நிலையங்களிலும் குடும்பக் கட்டுப்பாடு பொருட்கள் கிடைப்பதை உறுதி செய்வதற்காக குடும்பக் கட்டுப்பாட்டு மேலாண்மை தகவல் அமைப்பு  நடைமுறையில் உள்ளது.
மக்கள் தொகைப் பெருக்கத்தைக் கட்டுப்படுத்துவதில் அரசு வெற்றி கண்டுள்ளதுடன், பின்வரும் முன்னேற்றங்களும் அடையப்பட்டுள்ளது.
- மொத்த கருவுறுதல் விகிதம் 2015-16 ஆம் ஆண்டில் 2.2 ஆக இருந்தது 2019-21 ஆம் ஆண்டில் 2.0 ஆக குறைந்துள்ளது.
- 2015-16 ஆம் ஆண்டில் 47.8 சதவீதமாக இருந்தநவீன கருத்தடை பயன்பாடு 2019-21 ஆம் ஆண்டில் 56.5 சதவீதமாக உயர்ந்துள்ளது
- 2015-16 ஆம் ஆண்டில் 12.9 சதவீதமாக இருந்த குடும்பக் கட்டுப்பாடு செய்துகொள்ளாதவர்களின் விகிதம் 2019-21ஆம் ஆண்டில் 9.4 சதவீதமாக குறைந்துள்ளது.
- கடந்த 2015-ம் ஆண்டு 20.8 ஆக இருந்தபிறப்பு விகிதம்2020-ம் ஆண்டில் 19.5 ஆக குறைந்துள்ளது.
மக்களவையில் மத்திய சுகாதாரம் மற்றும் குடும்ப நலத்துறை இணையமைச்சர் பேராசிரியர் திரு எஸ்.பி.சிங் பாகெல் எழுத்துப்பூர்வமாக அளித்த பதிலில் இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 206.88 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 206.88 கோடிக்கும் அதிகமான  டோஸ்கள் செலுத்தப்பட்டுள்ளன. 2,74,59,679 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.95 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.31 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.51 சதவீதமாக உள்ளது. கடந்த 24 மணி நேரத்தில் 16,412 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,35,16,071.
இந்தியாவில் கடந்த 24 மணி நேரத்தில் 12,751 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,63,855 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.85 கோடி . வாராந்திரத் தொற்று 4.69 சதவீதமாக உள்ளது. தினசரித் தொற்று விகிதம் 3.50 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1850129
பிரதமர் அலுவலகம்
மத்தியப்பிரதேசத்தில் ஸ்வமித்வா திட்டப் பயனாளிகளுடன் அக்டோபர் 6 அன்று பிரதமர் கலந்துரையாடவுள்ளார்
1.7 லட்சத்திற்கும் அதிகமான பயனாளிகளுக்கு இ-சொத்து அட்டைகளையும் பிரதமர் வழங்கவிருக்கிறார்
மத்தியப்பிரதேசத்தில் ஸ்வமித்வா திட்டப் பயனாளிகளுடன் அக்டோபர் 6 அன்று 12.30 மணிக்கு காணொலி காட்சி மூலம் பிரதமர் திரு நரேந்திர மோடி கலந்துரையாடுவார். இந்த நிகழ்ச்சியில் இந்த திட்டத்தின்கீழ் 1,71,300 பயனாளிகளுக்கு இ-சொத்து அட்டைகளையும் பிரதமர் வழங்கவுள்ளார்.
இந்த நிகழ்வில் மத்தியப்பிரதேச முதலமைச்சரும் பங்கேற்பார்.
ஸ்வமித்வா திட்டம் பற்றி
ஸ்வமித்வா என்பது பஞ்சாயத்ராஜ் அமைச்சகத்தின் மத்திய திட்டமாகும். இது கிராமப்பகுதிகளில் வாழ்கின்றவர்களுக்கு சொத்துரிமை வழங்குவதை நோக்கமாக கொண்டது. நகர்ப்புறங்களில் உள்ளது போல கிராமத்தில் வசிப்பவர்கள் கடன் பெறுவதற்கும் இதர நிதிப் பயன்களுக்கும், நிதிச் சொத்தாக நிலச்சொத்தை பயன்படுத்தவும் இந்தத் திட்டம் வழிவகுக்கிறது. ட்ரோன் தொழில்நுட்பத்தைப் பயன்படுத்தி கிராமப்பகுதிகளில் நிலங்களை அளவிட்டு மறுவரையறை செய்வதையும் இது நோக்கமாக கொண்டது. நாட்டில் ட்ரோன் தயாரிப்பிற்கான சூழலையும் இந்த திட்டம் ஊக்கப்படுத்தும்.
•••
(
PIB Headquarters
ரூ.44 லட்சம் மதிப்புள்ள 1.13 கிலோ தங்கம் மற்றும் ரூ.11.5 லட்சம் மதிப்பிலான வெளிநாட்டு கரன்சி சென்னை விமான நிலையத்தில் பறிமுதல்
சென்னை விமான நிலையத்தில் வியாழக்கிழமை அன்று துபாயில் இருந்து EK-546 விமானத்தில் வந்திறங்கிய ராமநாதபுரத்தைச் சேர்ந்த ஷேக் அப்துல்லா  மற்றும் தமீமுன் அன்சாரி  கோலாலம்பூரிலிருந்து ஏகே-13 விமானத்தில் வந்திறங்கிய சிவகங்கையைச் சேர்ந்த அப்துல் பாசித்  ஆகியோரை தடுத்து சுங்கத்துறை அதிகாரிகள் சோதனை நடத்தினர். அப்போது 157 கிராம் எடையுள்ள 2 தங்கச் சங்கிலிகள் மற்றும் மலக்குடலில், பழுப்பு நிற ரப்பர் இழையால் 5 பொட்டலங்களில் மறைத்து வைக்கப்பட்டிருந்த 974 கிராம் தங்க நகைகள் கண்டுபிடிக்கப்பட்டன. அவர்களிடமிருந்து மொத்தம் ரூ.44 லட்சம் மதிப்புள்ள 1.131 கிலோ தங்கத்தை சுங்க அதிகாரிகள் பறிமுதல் செய்தனர்.
மற்றொரு சம்பவத்தில் வியாழக்கிழமை அன்று இன்டிகோ 6E-66 விமானத்தில் துபாய் செல்லவிருந்த ராமநாதபுரத்தைச் சேர்ந்த சையத் முகமது  என்பவரை சுங்கத்துறை அதிகாரிகள் சோதனை செய்ததில் அவருடைய பேண்ட் பாக்கெட்டில் மறைத்து வைக்கப்பட்டிருந்த 5 ஆயிரம் அமெரிக்க டாலர்கள் மற்றும் 4,300 சவுதி ரியால்கள் ஆகியவற்றையும் மற்றும் மலக்குடலில் மறைத்து வைக்கப்பட்டிருந்த 3500 அமெரிக்க டாலர்களும் கைப்பற்றப்பட்டன. பறிமுதல் செய்யப்பட்ட வெளிநாட்டுக் கரன்சிகளின் மொத்த மதிப்பு ரூ.6.83 லட்சமாகும்.
முன்னதாக புதன்கிழமை அன்று பட்டிக் விமானம் ID-6019 விமானத்தில் கோலாலம்பூர் செல்லவிருந்த சிவகங்கையைச் சேர்ந்த சபீர் அகமது  என்பவரை சுங்கத்துறையினர் சோதனையிட்டனர். அப்போது அவரது மலக்குடலில் மறைத்து வைக்கப்பட்டிருந்த ரூ.4.75 லட்சம் மதிப்பிலான 3500 யூரோக்கள் மற்றும் 2200 ஜிபிபி கரன்சி நோட்டுகள் பறிமுதல் செய்யப்பட்டன.
இந்த குறித்து மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
(Visitor Counter : 95
பிரதமர் அலுவலகம்
துவாரகா டிடிஏ மைதானத்தில் நடைபெற்ற தசரா கொண்டாட்டத்தில் பிரதமர் பங்கேற்பு
புதுதில்லி துவாரகா பகுதியில் உள்ள டிடிஏ மைதானத்தில் இன்று  நடைபெற்ற தசரா கொண்டாட்டத்தில் பிரதமர் திரு. நரேந்திர மோடி கலந்துகொண்டார். விஜயதசமியை ஒட்டி, நாட்டு மக்களுக்கு பிரதமர் தமது வாழ்த்துக்களை தெரிவித்துக் கொண்டார்.
நிகழ்ச்சியில் பேசிய பிரதமர், இந்தியா ஒரு திருவிழாக்களின் பூமி என்றார். நமது வலிமையான கலாச்சாரத்தால், இந்தியாவின் சில பகுதிகளில் எப்போதும் ஏதாவது ஒரு நிகழ்ச்சி அல்லது திருவிழா நடந்து கொண்டுதான் இருக்கிறது. இந்தியத் திருவிழாக்கள் மூலம், இந்திய கலாச்சாரத்தின் சாராம்சங்களை நாம் கொண்டாடி வருகிறோம். இதன்மூலம் பல்வேறு விதமான கலை, இசை, பாடல்கள் மற்றும் நடனத்தை நாம் அறிந்து கொள்ள முடிகிறது என்றும் அவர் தெரிவித்தார்.
இந்தியா பெண்களைப் போற்றும் பூமி என்றும் அவர் தெரிவித்தார். கடந்த ஒன்பது நாட்களாக நாம் அன்னையை வணங்கினோம். அதே உணர்வை தொடர்ந்து முன்னெடுத்துச் செல்லுமாறு தெரிவித்துள்ள அவர், பெண்களுக்கு மேலும் கண்ணியம் மற்றும் அதிகாரமளிக்க பாடுபடுமாறும் கேட்டுக் கொண்டுள்ளார்.
தமது மனதின் குரல் நிகழ்ச்சியில் பேசிய போது, வீடுகளில் உள்ள லஷ்மி குறித்து சுட்டிக்காட்டியதை நினைவுகூர்ந்த பிரதமர், வரவிருக்கும் தீபாவளியின் போது நமது பெண்களின் சாதனையை கொண்டாடுமாறும் கேட்டுக் கொண்டார். விஜயதசமி தினமான இன்று விமானப்படை தினமும் கொண்டாடப்படுவதாக அவர் குறிப்பிட்டார். நமது விமானப்படையினரின் திறமையால் இந்தியா பெருமிதம் கொள்வதாகவும் அவர் தெரிவித்தார்.
மகாத்மா காந்தியின் 150-வது பிறந்தநாளை கொண்டாடும் வேளையில், இந்த விஜயதசமி தினத்தில் பிரதமர் இந்த வேண்டுகோளை விடுத்துள்ளார். இந்த ஆண்டு நாட்டு மக்கள் அனைவரும் ஒரு இயக்கத்தை கடைபிடித்து அதனை முழுமையாக நிறைவேற்றி முடிக்குமாறும் கேட்டுக் கொண்டார். அந்த இயக்கம், உணவுப் பொருட்களை வீணடிக்காமல் இருப்பது, எரிசக்தி சிக்கனம், தண்ணீர் சேமிப்பாக இருக்கட்டும் என்றும் அவர் கூறியுள்ளார். கூட்டு உணர்வின் வலிமையை அறிந்துகொள்ள நாம் விரும்பினால், பகவான் ஸ்ரீ கிருஷ்ணா மற்றும் பகவான் ஸ்ரீ ராம் ஆகியோரின் உத்வேகத்தை நாம் பெற வேண்டும் என்றும் தெரிவித்தார்.
துவாரகா ஸ்ரீ ராம் லீலா அமைப்பின் சார்பில் ஏற்பாடு செய்யப்பட்ட ராம் லீலா நிகழ்ச்சியையும் பிரதமர் பார்வையிட்டார். இந்த நிகழ்ச்சியின் போது, தீமையை நன்மை வெல்வதைக் குறிக்கும் வகையில், ராவணன், கும்பகர்ணன் மற்றும் மேகநாதனின் பிரம்மாண்ட உருவ பொம்மைகள் எரிக்கப்படுவதையும் அவர் பார்வையிட்டார்.
ஒவ்வொரு திருவிழாவும் நமது சமுதாயத்தை ஒருங்கிணைக்கிறது.